Mesterskabet blev vundet af [[Rødovre Mighty Bulls Q]], som dermed vandt DM-titlen for 5. gang i alt – men for første gang siden [[DM i ishockey for kvinder 2004-05|sæsonen 2004-05]]. [[Rødovre Mighty Bulls Q|Rødovre-holdet]] var blevet nr. 2 i grundspillet, og i DM-finalen vandt holdet over lokalrivalerne og grundspilsvinderne fra [[Hvidovre Ishockey Klub|Hvidovre IK]] med 2-1 i kampe. Den afgørende kamp blev spillet den [[27. marts]] [[2022]] i [[Frihedens Idrætscenter]] i [[Hvidovre Kommune|Hvidovre]], hvor udeholdet sikrede sig [[DM i ishockey for kvinder|danmarksmesterskabet]] med en sejr på 4-1. [[Silke Lave Glud]] scorede tre af mestrenes fire mål i den afgørende finale. [[Rødovre Skøjte & Ishockey Klub|Rødovre]] vandt dermed [[DM i ishockey for kvinder|DM-medaljer]] for første gang siden [[DM i ishockey for kvinder 2009-10|sæsonen 2009-10]]. Det var 14. sæson i træk, at [[Hvidovre Ishockey Klub|Hvidovre IK]] vandt DM-medaljer, hvis man ser bort fra sæsonen [[DM i ishockey for kvinder 2019-20|2019-20]], der ikke blev færdigspillet på grund af [[COVID-19-pandemien]], og det var første gang siden [[DM i ishockey for kvinder 2013-14|2013-14]], at [[DM i ishockey for kvinder|mesterskabet]] ''ikke'' blev vundet af [[Hvidovre Ishockey Klub|Hvidovre IK]].<ref>[https://www.sn.dk/roedovre-kommune/tronskifte-her-er-isens-nye-dronninger/ SN - ''Tronskifte: Her er isens nye dronninger'' (27. marts 2022)]</ref><ref>[https://www.sn.dk/roedovre-kommune/gulddamer-i-guldrus-og-gulddans/ SN - ''Gulddamer i guldrus og gulddans'' (28. marts 2022)]</ref><ref>[https://www.sn.dk/roedovre-kommune/beroert-guldtraener-vi-ville-det-mest/ SN - ''Berørt guldtræner: Vi ville det mest'' (28. marts 2022)]</ref>
Sport Kultur